BASES REGULADORAS PROGRAMA "ACTÍVATE 2015"
ADMINISTRACIÓN LOCAL — Provincial — Deputación Provincial (Outros documentos, notificacións e informacións públicas, 02/01/2015)

A Xunta de Goberno desta Deputación, na súa sesión ordinaria do 12 de decembro de 2014, adoptou, entre outros, o acordo de aprobar as seguintes bases reguladoras do programa “Actívate” 2015: No artigo 2 da Lei 13/2008, de 3 de decembro, de servizos sociais de Galicia, defínense os servizos sociais como un conxunto coordinado de prestacións, programas e equipamentos destinados a garantir a igualdade de oportunidades no acceso á calidade de vida e á participación social de toda a poboación galega, mediante intervencións que permitan o logro dos obxectivos marcados nesta lei. Así mesmo, dispón que os poderes públicos fomentarán, no ámbito dos servizos sociais, o desenvolvemento de actuacións solidarias por parte de entidades de iniciativa social, sempre que se axusten ós requisitos de autorización, calidade e complementariedade establecidos na citada lei. A Deputación de Pontevedra, a través do Departamento de Servizos Sociais, convoca unha nova edición do programa “Actívate”, atendendo ó alto nivel de satisfacción que amosan nas enquisas os participantes en edicións pasadas, onde o cualifican moi positivamente. Constitúe o obxecto destas bases desenvolver accións formativas e educativas no ámbito do lecer e do tempo libre que sexan de interese e que atendan ás demandas do colectivo máis novo da provincia de Pontevedra, potenciando movementos de participación e cooperación social e mellorando a formación básica da mocidade na comunidade, promovendo espazos de encontro e intercambio de experiencias e favorecendo a súa incorporación ó mercado laboral. Poderán adherirse a este programa todos os concellos da provincia de Pontevedra de menos de 50.000 habitantes. Todos os concellos da provincia de Pontevedra de menos de 50.000 habitantes poderán sumarse ó programa mediante un acordo de adhesión, que deberán remitir a este organismo provincial. Neste acordo cada concello poderá escoller unha única acción formativa do catálogo ofertado, a excepción dos concellos de máis de 15.000 habitantes (Cangas, A Estrada, Lalín, Marín, Moaña, Mos, Nigrán, Poio, Ponteareas, O Porriño, Redondela, Sanxenxo, Tui e Vilagarcía de Arousa), que poderán escoller dúas. Ó se adherir, os concellos estarán na obriga de prestar as súas instalacións e de proporcionar os medios materiais que sexan precisos para o correcto desenvolvemento do obradoiro escollido, entendendo por estes materiais mesas, cadeiras, encerados, subministración de auga e electricidade e outros (consultar catálogo). Os concellos adheridos aceptan darlles rexistro de entrada ás solicitudes presentadas por todas as persoas interesadas en participar na acción ou accións formativas ofertadas no seu concello. As accións formativas terán como destinatarios principais ós mozos de 16 a 35 anos de idade, empadroados no concello solicitante, desempregados ou non. Tamén poderán ser beneficiarios do programa mozos doutros concellos, así como aquelas persoas interesadas aínda que non cumpran o requisito de idade, sempre que presentasen a correspondente solicitude no rexistro do concello escollido e que a totalidade das prazas non fose cuberta (ver “BASE Sétima. Procedemento de concesión”). As solicitudes de adhesión dos concellos deberán cubrirse seguindo o modelo que se facilita no Rexistro xeral da Deputación, no da súa sede de Vigo ou na páxina web (www.depo.es). As solicitudes deberán presentarse no Rexistro xeral da Deputación de Pontevedra: • Sede de Pontevedra: avda. Montero Ríos, s/n (de luns a venres, de 8:30 a 14:30 h e de 17:00 a 19:00 h; sábados de 9:00 a 13:00 h) • Sede de Vigo: rúa Oporto, 3 (de luns a venres, de 9:00 a 14:00 h) Tamén se poderán presentar a través de calquera dos procedementos establecidos no artigo 38.4 da Lei 30/92, de 26 de novembro, de réxime xurídico das administracións públicas e do procedemento administrativo común. No caso de remitirse por correo postal (ó Rexistro da Deputación) este deberá ser certificado co selo de Correos no formulario de solicitude para garantir que a data de remisión está incluída no prazo de presentación de solicitudes da orde de convocatoria. O prazo de presentación das solicitudes de adhesión rematará o 2 de febreiro de 2015. As solicitudes dos participantes deberán de presentarse no rexistro do Concello no que se oferte a acción formativa escollida polo interesado. Os prazos de presentación das solicitudes estableceraos cada un dos concellos adheridos. As instancias dos participantes deberán cubrirse seguindo o modelo que estará dispoñible no propio concello, así como na páxina web da Deputación www.depo.es, e deberá presentarse xuntando unha copia do DNI. No caso de querer participar en máis dunha acción formativa deberase cubrir unha solicitude por concello e entregala no seu rexistro, entregando unha copia do DNI con cada solicitude. Os concellos adheridos, unha vez finalizado o prazo de presentación de solicitudes dos participantes, deberán remitirlle a seguinte documentación ó Departamento de Servizos Sociais: 1. O responsable do programa deberá remitir unha relación nominal dos solicitantes, recollidos por orde de presentación no rexistro do Concello, no documento de Excel que se lle facilite desde a Deputación, cubrindo correctamente os datos solicitados. Este documento remitirase ó Departamento de Servizos Sociais por correo electrónico (servizos. sociais@depo. es). 2. A continuación deberanse remitir por correo postal os orixinais das solicitudes presentadas no concello, coas correspondentes copias dos DNI requiridos, ó Departamento de Servizos Sociais da Deputación de Pontevedra. A relación de Excel deberá remitirse unha vez finalizado o prazo de presentación das solicitudes (cada concello establece as súas). A continuación deberanse remitir por correo as solicitudes, que deberán chegar ó Departamento de Servizos Sociais como mínimo 15 días antes da data de inicio escollida, para poder levar a cabo as comprobacións oportunas á lista definitiva. O órgano instrutor dos expedientes será, de acordo coa competencia para coñecer e resolver as solicitudes, o Departamento de Servizos Sociais e a adxudicación á Xunta de Goberno. No caso de que o número de solicitudes exceda o das prazas ofertadas para cada acción formativa, desde a Deputación elaborarase a lista de participantes ós cursos mediante os seguintes criterios: 1. Persoas desempregadas do concello 2. Persoas en activo do concello 3. Persoas desempregadas doutros concellos 4. Persoas en activo doutros concellos 5. Persoas que non cumpran o requisito da idade (coa mesma orde de preferencia que as anteriores) Terase tamén en conta a orde de presentación das solicitudes. No caso dos concellos que ofertan dúas accións formativas, e cando a persoa solicitante estea interesada en optar a ambas as actividades, deberá especificar a súa preferencia (1ª, 2ª), xa que no caso de non existir prazas suficientes, só poderá participar nunha acción formativa e quedará na lista de vacantes da segunda por se houbese baixas e quedasen prazas libres. “Actívate” é un programa mediante o que se ofertan unha serie de accións formativas, todas recollidas no catálogo publicado a través da páxina web da Deputación de Pontevedra. Todas as accións formativas terán unha duración de 40 horas (teórico-prácticas) que cada concello poderá distribuír dependendo das súas necesidades ou intereses. Deberán ter un mínimo de 15 participantes para poder levarse a cabo o curso; en caso de non acadar esta cifra a persoa responsable do programa deberá contactar co Departamento de Servizos Sociais da Deputación para valorar as opcións existentes antes de proceder á anulación do curso. A institución provincial ofertará diferentes accións formativas a través dunha empresa especializada na materia, responsable da execución, coordinación e avaliación do programa. Ó finalizar as actividades farase entrega dun diploma acreditativo da boa execución e das horas de formación recibida a cada un dos participantes que obtivera o “APTO”. Para a súa obtención non se poderá superar o 15 % de faltas inxustificadas nin o 25 % de faltas xustificadas. Todas as accións formativas deberán rematar antes do 31 de decembro de 2015. • Autoriza a esta institución provincial a publicar os datos de contacto e o enderezo no que se levará a cabo a actividade formativa, co fin de que as persoas que non sexan do concello poidan poñerse en contacto no caso de estaren interesadas. • Acepta darlles rexistro de entrada ás solicitudes das persoas interesadas en participar, para poder establecerse correctamente a orde de entrada das solicitudes no concello e a súa posterior clasificación en base ós criterios mencionados anteriormente. • Consente, ó se adherir a este programa, que os datos da súa solicitude e a relación de participantes queden incorporados ós ficheiros informáticos da Deputación. Os datos persoais recollidos serán incorporados e tratados en ficheiros coa finalidade de conter os datos das persoas que participan nos programas financiados polo organismo provincial, inscritos na Axencia Española de Protección de Datos. • Consente, ó se adherir a este programa, que os datos da súa solicitude poidan ser incluídos na páxina web. • Autorízase á Deputación a obter imaxes das instalacións para comprobar que estas cumpren os requisitos esixidos para a correcta realización da acción formativa escollida; así como imaxes durante a execución das actividades para a difusión e promoción do programa. • Prestará as súas instalacións e os medios materiais que sexan precisos para o desenvolvemento adecuado do curso (ver “Catálogo. Acondicionamento da aula”). • Acepta as obrigas específicas das actividades formativas que solicita, as características da aula, o material do que esta debe dispor, o material recomendado que deberá achegar o alumnado e os coñecementos mínimos, entre outros (ver catálogo). Calquera anomalía que se advirta sobre o bo desenvolvemento das actividades formativas deberá comunicárselle ó Departamento de Servizos Sociais da Deputación. A empresa adxudicataria achegará en cada acción formativa: - Docentes coa titulación regulamentaria e con experiencia - Materiais precisos para a boa execución da actividade formativa (ver catálogo) - Equipos audiovisuais, informáticos, de megafonía, cociñas e outros, se fose preciso, segundo a necesidade específica do obradoiro e da aula facilitada - Carpeta co programa, caderno e bolígrafo para cada participante - Manuais e fotocopias para cada participante da parte teórica da actividade - Copia da póliza do seguro de responsabilidade civil A empresa adxudicataria será a responsable de coordinar co técnico do concello todo o referente á actividade e de realizar as comunicacións necesarias para informar a cada alumno do día, da hora e do lugar de realización desta. Todos os materiais, agás os esixidos ós alumnos e ós concellos, correrán por conta da empresa adxudicataria (ver catálogo). Calquera anomalía que se advirta sobre o desenvolvemento das actividades formativas deberá comunicárselle ó Departamento de Servizos Sociais da Deputación. A contía consignada para o programa “Actívate” que se regula nesta orde ascende no ano 2015 a cento dous mil douscentos (102.200,00) euros, con cargo á aplicación orzamentaria 15/232.2311-227.07, do orzamento ordinario desta institución provincial, sen prexuízo de que este crédito se amplíe. A Deputación establece a convocatoria de actividades formativas do programa “Actívate” no marco de actividades para mozos, ofertando inicialmente un total de 74, que poderán incrementarse en base ó prezo definitivo da empresa adxudicataria para cada unha delas. No suposto de que o número total de actividades ofertadas nesta convocatoria non quedase cuberto esta institución reservarase o dereito a cubrilas con concellos que teñan a suficiente demanda ou establecendo un novo prazo de solicitude, ó que poderían optar todos os concellos de menos de 50.000 habitantes. Deberanse facer constar a organización e a colaboración do organismo provincial mediante a inclusión da súa imaxe institucional en toda a publicidade que se elabore, de conformidade co artigo 31 do RLXS. Para todo o relacionado con este tema poden dirixirse ó seguinte enderezo de correo electrónico: comunicacion@depo. es As bases que regulan este programa terán vixencia ata o 31 de decembro de 2015. Décimo quinta. Lexislación aplicable • Lei 38/2003, de 17 de novembro, xeral de subvencións • Real decreto 887/2006, de 21 de xullo, polo que se aproba o Regulamento da Lei xeral de subvencións • Lei 13/2008, de 3 de Decembro, de servizos sociais de Galicia • Lei 7/1985, de 2 de abril, reguladora das bases de réxime local • Real decreto lexislativo 2/2004, de 5 de marzo, polo que se aproba o Texto refundido da Lei reguladora das facendas locais • Lei 30/1992, de 26 de novembro, de réxime xurídico das administracións públicas e do procedemento administrativo común • Bases de execución do Orzamento provincial vixente Pontevedra, 19 de decembro de 2014.—O presidente, Rafael Louzán Abal.—O secretario, Carlos Cuadrado Romay.